มีอะไรกับแฟนแบบไม่ใส่ถุงยาง หลั่งนอก วันที่ 5 แล้วในแอปสุขภาพบอกวันที่ 8 เป็นวันไข่ตก ทำไม่ถึง1นาที แล้วดึงออกมาหลั่งนอก มีโอกาสท้อง มากมั้ย
สวัสดีค่ะ การมีเพศสัมพันธ์แบบไม่ใส่ถุงยาง แล้วทำการหลั่งนอกเอานั้น ยังทำให้มีโอกาสตั้งครรภ์ได้บ้าง ประมาณ 4-20% จากการที่มีน้ำอสุจิเล็ดลอดออกมาก่อนการหลั่งจริงดังนั้นไม่ควรใช้วิธีนี้ในการคุมกำเนิด การนับวันตกไข่นั้นก็ไม่แนะนำ เพราะอาจนับผิดพลาด ไข่ตกคลาดเคลื่อน หรือถ้าประจำเดือนมาไม่สม่ำเสมอตลอด จะนับวันไม่ได้เลยโอกาสตั้งครรภ์จากที่กล่าวมายังมี ดังนั้น ถ้าเป็นเพศสัมพันธ์มาภายใน 72 ชั่วโมง ก็อาจจะมีข้อบ่งชี้การใช้ยาคุมฉุกเฉินร่วมไปด้วย ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมา ให้สังเกตอาการและรอบเดือนหลังใช้ยาหลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป